**Pressemelding**

16. juli 2014

**Sterkt vekst for Komplett Group**

**Nordens største netthandelskonsern, Komplett Group, hadde en omsetning på 2 559 millioner kroner første halvår i år, en vekst på hele 34 prosent sammenlignet med samme periode i fjor.**

- Den sterke veksten på nett fortsetter i samme styrke og stadig flere nordmenn foretrekker å gjøre sine innkjøp på nettet. Vi ser også at flere kategorier modnes for netthandel og vi har blant annet sterkt vekst i salget av hvitevarer, bildeler og skjønnhetsprodukter, sier konsernsjef i Komplett Group, Ole Vinje.

Komplett Group har totalt 1 160 000 aktive kunder i hele Norden som har handlet en eller flere ganger det seneste året.

**Satsing på bildeler**

Tradisjonelt har Komplett Group, gjennom Komplett.no, vært sterkt innrettet mot teknologisegmentet. Den seneste tiden har imidlertid konsernet rettet blikket mot nye områder, med egne satsinger på hvitevarer, bank, forsikring og bildeler. Vinje trekker spesielt frem den seneste satsingen på bildeler som et stort vekstområde, hvor Komplett Group i vinter fullførte et oppkjøp av Norsk Bildelsenter AS (Bildeler.no).

- Norske forbrukere betaler altfor mye for deler til bilen. Gjennom nettbutikken Bildeler.no skal vi endre bransjen og tilby kvalitetsdeler til en pris de andre leverandørene bare kan drømme om, sier Vinje.

**Starter frisørsalonger**

Skjønnhets- og velværenettstedet Blush.no har også hatt en sterkt vekst i første halvår, med en kundevekst på over 25 prosent, slik at nettbutikken nå har 82 000 aktive kunder. Blush.no går nå mot trenden og åpner fysiske frisørsalonger, hvor kundene i tillegg til en hårklipp også kan kjøpe frisørprodukter til nettpriser.

- Frisørene har en sentral rolle i valg av skjønnhetsprodukter. Vi ønsker å kombinere det beste av to verdener med dyktige frisører og stort og rimelig utvalg. Vi har startet med en frisørsalong i Sandefjord, og vi planlegger å åpne flere frisørsalonger i blant annet Oslo og senere i andre norske byer, sier Vinje.

**For ytterligere informasjon kontakt:**

Ole Vinje, Konsernsjef i Komplett Group, mobil: 900 89 421

**Komplett Group**

Komplett Group er Nordens største netthandelsaktør med 14 nettbutikker. Komplett Group har 600 ansatte og hovedkontor i Sandefjord. Les mer på [www.komplettgroup.com](http://www.komplettgroup.com).